Aurelia Cionca

Aurelia Cionca (født 16. mai 1888 i București, død 17. desember 1962 i București) var en pianist, pianolærer og komponist fra Romania, som hadde Dinu Lipatti, Dan Mizrahi og Eugen Cicero blant sine studenter.Friends of Eugen Cicero

I 1895 traff Romanias dronning Elisabet av Wied (kjent som forfatter under pseudonymet «Carmen Sylva») Aurelia Cionca for første gang. Cionca ble ansett for å være et vidunderbarn, og dronningen støttet henne så hun kunne bli konsertpianist. Med dronningens hjelp opptrådte Cionca fra barndommen av foran kjente artister, så som Bronislaw Huberman, Rafael Kubelík, Alfred Grünfeld og Pablo de Sarasate.

Cionca debuterte som konsertpianist da hun var 9 år gammel. Hun ble allerede da ansett for å være et uvanlig begavet barn, og ble, for eksempel, invitert til å opptre på det transilvanske selskapet ASTRAs kulturtilstelning som ble holdt i Beiuș i august 1898. Hun ble presentert som «den lille pianisten Aurelia Cionca, som kom hele veien fra București.»

Hun begynte musikkstudiene sine i Romania og fortsatte dem på Hochschule für Musik und Theater Leipzig (1903-1906),Muzica și muzicienii Brașovului în secolul al XIX-lea der hun var professor Alfred Reisenauers favorittelev. Professor Reisenauer var en berømt pedagog, og var en tildigere elev av Franz Liszt.Sviatoslav Richter Recordings and Videos: settembre 2008

Hun ga mange konserter i forskjellige europeiske byer (Wien, Leipzig, Warszawa, Berlin, Oranienburg og Budapest), og vant overalt anerkjennelse. Samtidig underviste hun på musikkhøyskolen i București.

Aurelia Cionca var også komponist. Blant hennes komposisjoner kan "Fire gule ballader til tekster av Lorca" nevnes.

Hun ble utnevnt til såkalt «Fortjent kunstner».

Nina Cionca, som er sakprosaforfatter, er hennes datter.Cel mai cântat compozitor român

 Premiere 
Etter at den forble ukjent i 84 år, ble Franz Liszts verk «Den rumenske rapsodi», oppdaget i 1931 i Weimar av Octavian Beu, spilt offentlig for første gang den 17. desember 1931 av Aurelia Cionca, i Det rumenske athenaeum i București, „Un eveniment muzical” în ziarul „VESTUL”, 24 martie 1932, anul III, nr. 488 

 Referanser 

 Litteratur 
 Aurelia Cionca: Monografi av Nina Cionca; Editura Muzicală, 1986
 Carmen Sylva și Aurelia Cionca i: SCIA-TMC, 1993, 40, s. 39-48.
 Pages d'un album de la pianiste Aurelia Cionca (1900-1906) i: RRHA-BA, 1994, 31, s. 67-73.
 Viorel Cosma, Muzicieni români în texte și documente (XXIII) Fondul Aurelia Cionca In Revista MUZICA Nr.2 / 2013

Kategori:Rumenske musikere
Kategori:Fødsler i 1888
Kategori:Dødsfall i 1962